**OBEC Slavošovce**

**VZN o určení školského obvodu pre materskú školu obce Slavošovce**

**Všeobecne záväzné nariadenie Obce Slavošovce č. 6/2021 o určení školského obvodu pre Materskú školu Slavošovce 526**

**Čl. I.**

**Preambula**

1. Obecné zastupiteľstvo v Slavošovciach, v súlade s ustanovením § 6 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a v súlade s ustanoveniami § 2 písm. g) zákona č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov, § 8 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, vydáva toto Všeobecne záväzné nariadene Obce Slavošovce č. 6/2021 o určení školského obvodu pre materskú školu v zriaďovateľskej pôsobnosti Obce Slavošovce (ďalej len ”obec „) .

**Čl. II.**

**Základné ustanovenia**

1. Toto všeobecne záväzné nariadenie (ďalej len „VZN”) určuje školský obvod materskej školy, ktorej zriaďovateľom je obec.
2. Obec je zriaďovateľom materskej školy v Slavošovciach.
3. Obec Slavošovce po dohode s obcou Rochovce určuje spoločný školský obvod pre materskú školu v zriaďovateľskej pôsobnosti obce.
4. Dieťa plní povinné predprimárne vzdelávanie v materskej škole v školskom obvode, v ktorom má trvalé bydlisko.
5. Dieťa môže plniť povinné predprimárne vzdelávanie v materskej škole mimo školského obvodu, v ktorom má trvalé bydlisko, na žiadosť zákonného zástupcu žiaka a so súhlasom riaditeľa materskej školy, do ktorej sa hlási.
6. Ak je počet detí vo veku plnenia povinného predprimárneho vzdelávania, ktorí ju majú plniť v spádovej materskej škole vyšší, ako sú kapacitné možnosti spádovej materskej školy, postupuje zriaďovateľ pri určení materskej školy, v ktorej bude dieťa plniť povinné predprimárne vzdelávanie, podľa osobitného predpisu.
7. Obec vykonáva štátnu správu v druhom stupni vo veci rozhodnutia riaditeľa
školy o prijatí dieťaťa do materskej školy, ktorej je obec zriaďovateľom.

**Čl. III.**

**Školský obvod materskej školy**

Na území obce Slavošovce sa určuje spoločný školský obvod pre materskú školu:

Materská škola Slavošovce 526

049 36 Slavošovce

  **Čl. IV.**

**Záverečné ustanovenia**

1. Návrh VZN bol v zmysle § 6 ods. 3 zákona č. 369/1990 Z. z. zákona SNR č. 369/1990 Zb. o obecnom zriadení v znení neskorších predpisov, zverejnený na úradnej tabuli a internetovej stránke obce od 23.11.2021 do 09.12.2021
2. Na tomto VZN sa uznieslo obecné zastupiteľstvo obce Slavošovce na svojom zasadnutí dňa 09.12.2021 uznesením č. 216/12/2021.
3. Toto VZN bolo v zmysle § 6 ods. 3 zákona č. 369/1990 Z. z. zákona SNR č. 369/1990 Zb. o obecnom zriadení v znení neskorších predpisov, zverejnené na úradnej tabuli a internetovej stránke obce od 10.12.2021 do 25.12.2021.
4. Toto VZN nadobúda účinnosť 15-tym dňom od jeho vyvesenia.

Slavošovce dňa: 09.12.2021 Ing. Štefan Bašták

 starosta obce